เตรียมเปิดตัว instax Mini LiPlay จาก Fujifilm ที่จะมาพร้อมกับหน้าจอ LCD ด้านหลัง | Priceprice.com
Fujifilm ปล่อย Teaser กล้อง instax รุ่นใหม่ คาดมาในชื่อ instax Mini LiPlay กับจุดเด่นด้วยหน้าจอ LCD ที่ด้านหลังและจะเปิดตัวในวันที่ 12 มิถุนายน 2019 ที่จะถึงนี้
เมื่อพูดถึงกล้องโพลารอยด์หรือกล้องฟิล์ม หลาย ๆ คนอาจนึกถึงค่าย Fujifilm แบรนด์กล้องถ่ายรูปชื่อดังจากประเทศญี่ปุ่นดังที่มีการทำตลาดอยู่ในบ้านเรามาอย่างยาวนาน นับตั้งแต่กล้องฟิล์มจนมาถึงกล้อง Mirrorless ที่มีเทคโนโลยีอันล้ำสมัย และสำหรับกล้องโพลารอยด์ของค่าย Fujifilm ที่เรารู้จักกันดีก็คือกล้อง instax ที่มาพร้อมกับความคลาสสิคของกล้องโพลารอยด์แต่ก็มีดีไซน์ที่ดูน่ารักน่าใช้งาน อีกทั้งยังมีเทคโนโลยีอันทันสมัยที่เพิ่มเข้ามาเพื่อให้การถ่ายภาพนั้นสะดวกมากยิ่งขึ้น และล่าสุดทางค่ายฟูจิฟิล์มก็ได้ปล่อย Teaser ของกล้อง instax รุ่นใหม่ที่มีข่าวลือว่าอาจจะเป็นรุ่น instax Mini LiPlay โดยจะมาพร้อมกับจุดเด่นด้วยหน้าจอ LCD ที่ด้านหลัง และจะมีการเปิดตัวในวันที่ 12 มิถุนายน 2019 ที่จะถึงนี้อีกด้วย
— instax HQ (@instaxHQ) 2019年5月27日
โดยหลังจากที่ได้มีการเปิดตัวกล้อง Medium format ตัวโหดอย่าง Fujifilm GFX 100 ออกมาเป็นที่เรียบร้อยแล้ว ก็ได้มีการโพสต์ Twitter ของ instax HQ ออกมาว่าจะมีการเปิดตัวผลิตภัณฑ์ใหม่ของค่าย Fujifilm ที่อยู่ในกลุ่มของกล้องสำเร็จรูปในวันที่ 12 มิถุนายนนี้ โดยบอกว่าจะเป็นกล้อง instax ตัวใหม่ที่มีความสมบูรณ์แบบมากที่สุดและถือได้ว่าเป็นการเปิดศักราชใหม่ของกล้องโพลารอยด์กันเลยทีเดียว อีกทั้งยังมาพร้อมกับฟีเจอร์พิเศษอย่างจอ LCD ที่จะติดตั้งมาอยู่ทางด้านหลังของตัวเครื่อง แต่สำหรับรายละเอียดอื่น ๆ ก็ยังไม่ได้มีการเปิดเผยเพิ่มเติม
เท่านี้ยังไม่พอเพราะว่าทางค่าย Fujifilm เองนั้นก็ได้ออกมาคุยโตอีกว่าเจ้ากล้อง instax รุ่นใหม่ตัวนี้จะทำให้ผู้ใช้งานนั้นได้พบกับกล้อง instax ที่มีฟีเจอร์การใช้งานอันแสนพิเศษ ที่เรียกได้ว่าเป็นการเปิดยุคใหม่ของกล้องโพลารอยด์ที่จะทำให้ผู้ใช้งานนั้นมีความประทับใจอย่างแน่นอน แต่ก็ยังคงอมพะนำเอาไว้ไม่บอกใครว่ากล้อง instax ที่จะมีการเปิดตัวในวันที่ 12 มิถุนายนนี้จะที่ใช้ชื่อรุ่นว่าอะไร และมีฟีเจอร์การใช้งานอะไรที่น่าสนใจกันบ้าง ทั้งนี้มีข่าวลือว่าอาจจะเป็น instax Mini LiPlay กล้องฟิล์ม Hybrid รุ่นใหม่ ที่สามารถใช้งานแบบกล้องดิจิตอลแต่ก็สามารถปริ้นรูปภาพออกมาในรูปแบบของกล้อง instax ได้เช่นกัน เอาเป็นว่ารอลุ้นพร้อม ๆ กันในวันที่ 12 มิถุนายนนี้
Canon เปิดตัวกล้องมิเรอร์เรสฟูลเฟรม EOS RP ในราคาเพียง 1,299 เหรียญสหรัฐ หรือ 40,700 บาทเท่านั้น